CELEX: 62018TN0539
Language: lt
Date: 2018-09-15 00:00:00
Title: Byla T-539/18: 2018 m. rugsėjo 15 d. pareikštas ieškinys byloje Ayuntamiento de Quart de Poblet / Komisija

26.11.2018   
            
            
               LT
            
            
               Europos Sąjungos oficialusis leidinys
            
            
               C 427/82
            
         
      2018 m. rugsėjo 15 d. pareikštas ieškinys byloje Ayuntamiento de Quart de Poblet / Komisija
      
      (Byla T-539/18)
      (2018/C 427/109)
      Proceso kalba: ispanų
      
         Šalys
      
      
         Ieškovė: Ayuntamiento de Quart de Poblet (Quart de Poblet, Ispanija), atstovaujama abogados B. Sanchis Piqueras, J. Rodríguez Pellitero
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  priimti ieškinį ir jį pripažinti pagrįstu.
               
            Pripažinti ir paskelbti, kad:
      
                  —
               
               
                  ieškovė teisingo įvykdė savo sutartines prievoles pagal sutartis;
               
            
                  —
               
               
                  todėl ji turi teisę į finansavimą pagal tas pačias sutartis;
               
            
                  —
               
               
                  Europos Komisijos reikalavimas grąžinti nustatytas sumas, gautas Diego ir SEED projektui, yra nepagrįstas ir nevykdytinas;
               
            
                  —
               
               
                  panaikinti debeto avizas ir bet kokiu atveju pripažinti jas neteisėtomis;
               
            
                  —
               
               
                  priteisti iš Europos Komisijos grąžinti ieškovei prašomas sumas, kurias pastaroji sumokėjo;
               
            
                  —
               
               
                  subsidiariai pripažinti Komisijos reikalaujamas sumas (tokio dydžio, kokio teismas laikys tinkamu) galimomis ir (arba) tinkamomis būti finansine parama;
               
            
                  —
               
               
                  bet kuriuo atveju priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas Europos Komisijos klaidomis klasifikuojant išlaidas.
                  
                              —
                           
                           
                              Ieškovė teigia, kad nesilaikydama sutarties sąlygų Europos Komisija neteisingai klasifikavo išlaidas tiesioginėmis arba netiesioginėmis ir (arba) negrąžintinomis pagal jos auditoriaus ataskaitą, pagal kurią reikalaujama, kad ieškovė grąžintų sumas, gautas vykdant DIEGO ir SEED projektus.
                           
                        
            
                  2.
               
               
                  Antrasis ieškinio pagrindas grindžiamas tuo, kad Europos Komisija neteisingai apskaičiavo sumas.
                  
                              —
                           
                           
                              Ieškovė ginčija sumų apskaičiavimą kaip neteisingą, nes juo nesilaikyta sutarčių sąlygų.
                           
                        
            
                  3.
               
               
                  Trečiasis ieškinio pagrindas grindžiamas tuo, kad Europos Komisija neįvykdė savo sutartinių prievolių.
                  
                              —
                           
                           
                              Anot ieškovės, Komisija neįvykdė sutarčių sąlygų, kai neteisingai klasifikavo ir apskaičiavo išlaidas, ir toliau jų nevykdo, nors buvo pateikta argumentų ir įrodymų per apskundimo procedūrą ir taip atskleidžia savo nesąžiningumą.